**Események, liturgikus programok**

**Eseménynaptár**

Nagyböjt péntekein 18 órai kezdettel keresztutat végzünk.

03.28. 17.00 Elsőáldozók csoportja

03.28. 19.30 Idősebb házasok csoportja

03.29. 9.30 Baba-mama kör

04.02. 16.00 mesefoglalkozás

04.04. 17.00 Felsősök csoportja

04.04. 18.30 Ifi falka találkozó

04.05. 9.30 Baba-mama kör

**A hét ünnepei**

**Szentmisék, liturgikus templomi események**

**Vasárnap:** 8.45 + Édesapa

 10.00 + Ferenc és családtagok

 18.30 + Édesanya

**Hétfő:** 7.00 + Etel

**Kedd**: 18.30 + Ferenc, Ilona, és fiuk, János

**Szerda:**  7.00 + Ilona

**Csütörtök:** 18.30 + Paschalis nővér

**Péntek**: 18.00 keresztút

 18.30 Lengyel család élő és + tagjaiért

**Szombat:**  18.30 + Péter, Walter

**Temetés**: 04.01. 9.00 Pestlőrinc /Tóth Zoltán Lászlóné

**Hirdetések**

**Csütörtökön** szentségimádást tartunk 19.30-ig, majd 22 óráig virrasztásra van lehetőség.

**Imáság nemzetünkért**

Sokan sokféleképpen gondolkodunk a mai magyar és európai helyzetről. Különböző véleményünk van arról, hogy mi lenne az ideális megoldás, mit kellene tennünk, mit remélünk a magyarság jövőjével kapcsolatban. **Keresztényként egy valamiben azonban egyet kell gondolunk: imádkoznunk kell az országunkért, népünkért**, mert égető szükségünk van arra, hogy az Úr akarata valósuljon meg közöttünk, amint a mennyben, úgy a földön is!

6. ciklus: **A magyar nemzet, Magyarország megtéréséért, az ébredésért.** (március 20-tól április 3-ig)

Hétfőn 17 órára az elsőáldozásra készülőket várjuk a plébániára.

19.30-kor az idősebb házasok csoportját várom a plébániára.

Mesefoglalkozásra várjuk az érdeklődőket szombaton 16 órára a plébániára.

Nagyböjt péntekein **18 órától keresztúti** ájtatosságot végzünk.

Húsvét ünnepére készülünk. Jézus halálának és feltámadásának ünnepélése hangsúlyosan a liturgiában történik. Ebben, minden jel szerint, idén közösen vehetünk részt. Az ünneplésben, amely a Szent Háromnapban történik, segít, hogy nagypéntek munkaszüneti nap. Törekedjünk arra, hogy készületünkből csak a legszükségesebb dolgok maradjanak az ünnep napjaira. Az ünneplés rendjéről hamarosan, külön kis újságban adok tájékoztatást.

Gondolatok a mai naphoz

 **Az atyai ház öröme**

Örvendezz, Isten népe! – hallottuk a szentmise kezdő énekében. Mai korunkban elengedhetetlenül fontos megtalálni örömeinket. A média világa legtöbb esetben csak a bajt, a nehézséget mutatja be. Lassan belefásulunk a rengeteg rossz hírbe. Pedig mennyi öröm vesz körül bennünket!

Nagyböjti utunk – bár böjtről, lemondásról, erőfeszítésről szól – mégis örömteli út. Egyrészt, mert képes vagyok sok áldozatot hozni, másrészt mert mindebben Istennel találkozhatok.

A mai vasárnapon gondoljuk át, hogy az Atyai házban milyen örömeim vannak! Felfedezem-e, hogy jó az Atya közelében lenni? Ebben a kapcsolatban megélhetem, hogy vonz, hogy hív, de nem kényszerít semmire.

Ha elhalványult az öröm, akkor rendre valami hiányzik a kapcsolatból. Már nem találom olyan vonzónak, már csak a megszokások visznek. Talán leginkább a személyesség hiányzik. Jézussal való kapcsolatunkban ez a személyesség nehezen fedezhető fel. Mégis, ha időt szánok rá, akkor újra megélhetem jelenlétét, újra betölti szívemet az öröm. Ebben segíthet, ha felidézzük az első szeretetet. Hogyan kezdődött, mi volt az, ami egykor megragadott?

Az Atya mindig hazavár minket. Akár távolra kerültünk, akár otthon vesztünk el. Újra és újra szívünkre akar beszélni. Mindig, feltétel nélkül elénk siet, visszafogad, ha útnak indulunk.

Ma talán különösen is fenyegethet az a veszély, hogy felszínesen hallgatjuk a példabeszédet. Hiszen ismerjük, szinte kívülről tudjuk. Mégis, ma szánjuk időt arra, hogy nyugodtan, nem kapkodva, átgondolva elolvassuk a két fiú történetét Lukács evangéliumából!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Nagyböjt 4. vasárnapja 2022. március 27.



Örvendezz, Isten népe! Gyűljetek össze mind, akiknek kedves az Úr ügye! Szívből örüljetek, akik azelőtt szomorkodtatok! (Iz 66, 10-11)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék:

*vasárnap:* 8.45; 10.00; 18.30

*hétköznap*: hétfő, 7.00, kedd, szerda, csütörtök, péntek 18.30,

 szombat 18.30

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: Józs 5, 9a.10-12

Ma levettem rólatok Egyiptom gyalázatát.

Szentlecke: 2Kor 5, 17-21

Isten ránk bízta a kiengesztelődés tanítását.

Evangélium: Lk 15, 1-3.11-32

Megtalálni az atyai ház örömét az otthonlevőnek is feladat.